Κατερίνα Στανίση

Η Κατερίνα Στανίση (Νάουσα, 9 Φεβρουαρίου 1957) είναι Ελληνίδα λαϊκή τραγουδίστρια.  Θεωρείται μία από τις μεγάλες κυρίες του λαϊκού τραγουδιού. 

Βιογραφία 
Γεννήθηκε στις 9 Φεβρουαρίου 1957 στη Νάουσα Ημαθίας. Η οικογένειά της μετανάστευσε στη Γερμανία, όταν η ίδια ήταν σε ηλικία 7 ετών. Η ίδια από μικρή ηλικία αναγκάστηκε να εργαστεί ως εργάτρια σε εργοστάσιο συσκευασίας φρούτων και λαντζιέρα σε γερμανική Λέσχη Αξιωματικών και εστιατόρια.
 1972-1982: Τα πρώτα επαγγελματικά βήματα 
Σε ηλικία 16 ετών ανέβηκε για πρώτη φορά στο πάλκο, στο νυχτερινό κέντρο Maxim στη Γερμανία, όπου γνώρισε τον ατζέντη Νίκο Νίκολσον, ο οποίος την παρότρυνε να επιστρέψει στην Ελλάδα και να ασχοληθεί επαγγελματικά με το τραγούδι.

Το 1974 επέστρεψε στην Ελλάδα μαζί με την οικογένειά της και ο Νίκολσον της έκλεισε την πρώτη επαγγελματική της συνεργασία στο νυχτερινό κέντρο Mocambo στη Λάρισα, όπου τραγούδησε για τρεις σεζόν μαζί με τον, επίσης ανερχόμενο τότε, Πασχάλη Τερζή.

Το 1976 άρχισε να εμφανίζεται δίπλα στη Ρίτα Σακελλαρίου, συνοδεύοντας την ως δεύτερη φωνή στα νυχτερινά κέντρα και τις συναυλίες, όπου εμφανιζόταν, αλλά και στους δίσκους, που ηχογράφησε το 1979 και το 1980, στους οποίους συμπεριλαμβάνονται τα τραγούδια Ένα τραγούδι πες μου ακόμα και Μια ζωή πληρώνω σε στίχους και μουσική Τάκη Μουσαφίρη, το οποίο είχε γραφτεί για την ίδια.

 Σταθμοί στην καριέρα της 
Το 1980, κι ενώ εμφανιζόταν στο νυχτερινό κέντρο ΚΑΡΟΥΣΑΚΗΣ μαζί με την Βίκυ Μοσχολιού, την Λίτσα Διαμάντη και τον Κώστα Καρουσάκη, ο μαέστρος της ορχήστρας, συνθέτης και στιχουργός μεγάλων λαϊκών επιτυχιών Τάκης Μουσαφίρης θα της χαρίσει την πρώτη της επιτυχία, το τραγούδι Μυστικέ μου έρωτα, το οποίο περιλαμβάνεται στον ομώνυμο και πρώτο δίσκο της, τον οποίο ηχογράφησε δύο χρόνια μετά (το 1982) και ο οποίος έγινε χρυσός έναντι των 88.000 αντιτύπων, και την καθιέρωσε στη νυχτερινή ζωή της Αθήνας.

Το 1983 συνεργάστηκε με τον Γιώργο Νταλάρα σε μια σειρά συναυλιών στο θέατρο Ορφέας, στο Ολυμπιακό Στάδιο και στην Αμερική. Η συνεργασία τους αυτή ηχογραφήθηκε και ο δίσκος Τα τραγούδια μου ξεπέρασε τις 700.000 πωλήσεις, έγινε πολυπλατινένιος και μέχρι σήμερα αποτελεί τον πιο εμπορικό live δίσκο.

Το 1984 ηχογράφησε μαζί με τον Δημήτρη Μητροπάνο τον τελευταίο δίσκο του μεγάλου λαϊκού συνθέτη Απόστολου Καλδάρα, που περιλάμβανε τραγούδια σε δική του σύνθεση, με τίτλο Όταν μιλούν τα τέλια.

Το 1988 και το 1989 συνεργάστηκε με τον Στέλιο Καζαντζίδη, στους δίσκους του Ελεύθερος και Ό,τι δεν είπα. Ο πρώτος δίσκος περιλαμβάνει το μοναδικό ντουέτο μετά Μαρινέλλας εποχή με τίτλο Δεν είσαι εσύ σε μουσική Τάκη Σούκα και στίχους Νίκου Λουκά, ενώ στον δεύτερο, διπλό δίσκο, η Κατερίνα Στανίση ερμηνεύει σε δεύτερη εκτέλεση μεγάλες επιτυχίες του Στέλιου Καζαντζίδη. Ο Στέλιος Καζαντζίδης είχε δηλώσει ότι η Κατερίνα Στανίση και η Πίτσα Παπαδοπούλου αποτελούν τις αυθεντικότερες Ελληνίδες λαϊκές τραγουδίστριες.

Το 1998 συνεργάστηκε με τον Σταμάτη Κραουνάκη και την Λίνα Νικολακοπούλου, στο δίσκο Σπεράντζα. Ο Σταμάτης Κραουνάκης έχει δηλώσει ότι ο Δημήτρης Μητροπάνος και η Κατερίνα Στανίση είναι οι γνησιότεροι λαϊκοί τραγουδιστές της Ελλάδας.

Το 2005 συνεργάστηκε με τον Λαυρέντη Μαχαιρίτσα στο δίσκο του Στο αφιερώνω, στον οποίο περιλαμβάνεται το ντουέτο τους Τα φάρμακα σε στίχους του Μάνου Ελευθερίου.

Το 2015 συνεργάστηκε με τον Τζίμη Πανούση στο κοινωνικό τραγούδι Υγιεινή διαστροφή, το οποίο κυκλοφόρησε σε 45άρι δίσκο, μαζί με ένα ακόμη κοινωνικό τραγούδι του Γιάννη Αγγελάκα από το περιοδικό ΜΕΤΡΟ.

Το 2020 συνεργάστηκε με τη συνθέτρια ηλεκτρονικής μουσικής Λένα Πλάτωνος σε ένα πολιτικοποιημένο σύγχρονο ηλεκτρονικό ζεϊμπέκικο, σε στίχους Μυρτούς Κοντοβά, με τον τίτλο Ανθρωποφάγοι, η δε, συνεργασία τους εντάσσεται στις 10 σημαντικότερες μουσικές συνεργασίες του έτους αυτού.

Το 2026 συνεργάστηκε πάλι με τον Σταμάτη Κραουνάκη σε δύο τραγούδια, σε στίχους του Νίκου Σαπουντζάκη, το Διαμάντια και το Ψυχή Μου Δρόμε Μου Φωτιά, το οποίο ερμηνεύει μαζί με τον Νίκο Σαπουντζάκη.

 Συνεργασίες και εμφανίσεις 
Έχει συνεργαστεί με τους μεγαλύτερους συνθέτες και στιχουργούς, όπως Τάκης Μουσαφίρης, Απόστολος Καλδάρας, Τάκης Σούκας, Νίκος Καρβέλας, Θανάσης Πολυκανδριώτης, Αλέκος Χρυσοβέργης, Σπύρος Γιατράς, Χρήστος Νικολόπουλος, Λευτέρης Χαψιάδης, Μάνος Ελευθερίου, Νίκος Λουκάς, Δημήτρης Παπαδημητρίου, Γιάννης Πάριος, Νίκος Καρανικόλας, Σταμάτης Κραουνάκης, Λίνα Νικολακοπούλου, Κυριάκος Παπαδόπουλος, Ηλίας Φιλίππου, Γιάννης Καραλής, Λαυρέντης Μαχαιρίτσας, Εύη Δρούτσα, Σοφία Βόσσου, Πάνος Φαλάρας.

Έχει εμφανιστεί στα μεγαλύτερα νυχτερινά κέντρα της Αθήνας και της Θεσσαλονίκης, όπως Φαντασία, Νεράιδα, Παλιά Δειλινά, ΚΑΡΟΥΣΑΚΗΣ, Αμπάρες, Αρχιπέλαγος, Απόλλων Palace, Can Can, Πύλη Αξιού, Thalassa People's Stage, Caramela Live Stage, Εμπατή North Live Stage, ενώ το 1991 μαζί με τον Αντύπα αποτέλεσαν το πρώτο σχήμα του νυχτερινού κέντρου POSIDONIO, όπου παρέμεινε και τις δύο επόμενες σεζόν μαζί με τον Αντύπα και τον Δημήτρη Κοντολάζο. Το 2017 συνεργάστηκε με τον σκιοπαίκτη Ηλία Καρελλά και τους String Demons στην παράσταση Οι πεντάμορφοι και το κέρας στον πολυχώρο ΙΛΙΟΝ Plus. Έχει πραγματοποιήσει συναυλίες σε Αμερική, Καναδά, Αυστραλία, Αγγλία, Γερμανία, Ισραήλ, Βέλγιο, Σουηδία. Δίπλα της πρωτοεμφανίστηκαν σε μεγάλη πίστα ο Γιώργος Θεοφάνους (ως τραγουδιστής) και η Ευρυδίκη (1989), ο Δημήτρης Κόκοτας (1989), ο Σάκης Ρουβάς (1992), ο Γιώργος Γιαννιάς (2000) και ο Σάκης Αρσενίου (2008).

Έχει συνεργαστεί με μεγάλα ονόματα της νυχτερινής ζωής της Αθήνας, όπως Βασίλης Τσιτσάνης, Σταμάτης Κόκοτας, Ρίτα Σακελλαρίου, Δημήτρης Μητροπάνος, Άννα Βίσση, Μιχάλης Μενιδιάτης, Μανώλης Αγγελόπουλος, Γλυκερία, Λίτσα Διαμάντη, Δούκισσα, Βίκυ Μοσχολιού, Γιώργος Ζαμπέτας, Φίλιππος Νικολάου, Καίτη Γκρέυ, Τζένη Βάνου, Γιάννης Βογιατζής, Τόλης Βοσκόπουλος, Πόλυ Πάνου, Μανώλης Μητσιάς, Δημήτρης Κοντολάζος, Γιώργος Μαργαρίτης, Ελένη Βιτάλη, Σταμάτης Γονίδης, Άγγελος Διονυσίου, Θέμης Αδαμαντίδης, Αντύπας, Πασχάλης Τερζής, Γιάννης Φλωρινιώτης, Πίτσα Παπαδοπούλου, Λευτέρης Πανταζής, Γιώργος Γερολυμάτος, Μπέσσυ Αργυράκη, Ζαφείρης Μελάς, Άντζελα Δημητρίου, Κώστας Τουρνάς, Σάκης Ρουβάς, Ευρυδίκη, Αλέξια (τραγουδίστρια), Γιώργος Μαζωνάκης, Τάμτα, Γιώργος Γιαννιάς.

Έχει εμφανιστεί ως τραγουδίστρια σε ταινίες του ελληνικού κινηματογράφου και τηλεοπτικές σειρές. Έχει λάβει μέρος στο τηλεοπτικό show Just the 2 Of Us το 2014 στο MEGA, ως coach του μοντέλου Γιώργου Παράσχου, και το 2023 στον ALPHA, ως coach του makeup artist Παντελή Τουτουντζή, καθώς και σε δύο διαφημιστικά spots για την εταιρία παιχνιδιών JUMBO το 2013 και το 2014.

 Προσωπική ζωή 
Υπήρξε παντρεμένη με τον Τάκη Θέμελη, γιο της Ρίτας Σακελλαρίου, με τον οποίο χώρισαν μετά από 14 χρόνια κοινής συμβίωσης, τα οποία στιγματίστηκαν από την κακοποιητική συμπεριφορά του συζύγου της και τον καλλιτεχνικό ανταγωνισμό με την πεθερά της.

Δισκογραφία
 Έτος  Τίτλος  Δισκογραφική εταιρεία  Πληροφορίες 1982  Μυστικέ μου έρωτα  Polydor  Πρώτος προσωπικός δίσκος. Μουσική/Στίχοι: Τάκης Μουσαφίρης 1983  Τα τραγούδια μου  MINOS  Δίσκος του Γιώργου Νταλάρα. Συμμετέχει η Κατερίνα Στανίση.  1984  Όλα τα πράγματα αλλάζουν  Polydor  Δεύτερος προσωπικός δίσκος. Μουσική: Θανάσης Πολυκανδριώτης/Στίχοι: Λευτέρης Χαψιάδης, Μάνος Ελευθερίου, Γιάννης Πάριος, Ρόνη Σοφού, Ηλίας Λυμπερόπουλος, Γιώργος Γιαννόπουλος, Γιάννης Σαγιάννης, Δημήτρης Ρήτας 1984  Ακόμα μια μέρα  Polydor  Συμμετέχουν: Δημήτρης Μητροπάνος, Αντώνης Καλογιάννης, Δημήτρης Κοντολάζος, Ελπίδα, Κατερίνα Στανίση, Χριστόφορος, Σούλα Μαρτίνη. Μουσική/Στίχοι: Τάκης Μουσαφίρης 1984  Όταν μιλούν τα τέλια  Philips  Συμμετέχουν: Δημήτρης Μητροπάνος, Κατερίνα Στανίση. Μουσική: Απόστολος Καλδάρας/Στίχοι: Απόστολος Καλδάρας, Μανώλης Ρασούλης, Δημήτρης Ρήτας, Χρήστος Ρουχίτσας, Βασίλης Μπουσιώτης 1984  Τα γλεντζέδικα  Polystar  Συμμετέχουν: Δούκισσα, Φίλιππος Νικολάου, Δημήτρης Κοντολάζος, Κατερίνα Στανίση, Χριστόφορος, Βάσω Κυριαζή 1985  Τι να θυμηθώ από σένα  Polydor  Τρίτος προσωπικός δίσκος. Μουσική: Τάκης Μουσαφίρης, Νίκος Καρανικόλας, Δημήτρης Χιονάς/Στίχοι: Λευτέρης Χαψιάδης, Μάνος Ελευθερίου, Γιώργος Πιάς, Βούλα Γκίκα 1985  Έξω ντέρτια με τα γλεντζέδικα Νο2  Polystar  Συμμετέχουν: Δούκισσα, Φίλιππος Νικολάου, Δημήτρης Κοντολάζος, Κατερίνα Στανίση, Χριστόφορος, Βάσω Κυριαζή 1985  Τα λαϊκά της νύχτας  Polystar  Συμμετέχουν: Τόλης Βοσκόπουλος, Δημήτρης Κοντολάζος, Μαρινέλλα, Δημήτρης Μητροπάνος, Ρίτα Σακελλαρίου, Κατερίνα Στανίση 1986  Υπάρχει λόγος  Polydor  Τέταρτος προσωπικός δίσκος. Μουσική: Χρήστος Νικολόπουλος, Δημήτρης Παπαδημητρίου, Δημήτρης Σταμπουλής/Στίχοι: Λευτέρης Χαψιάδης, Κώστας Ρουβέλας 1987  Ένας στους δυό απόψε χάνει  Polydor  Πέμπτος προσωπικός δίσκος. Μουσική/Στίχοι: Γιάννης Καραλής 1987  Το δικό μας τραγούδι  Polydor  Συμμετέχουν: Δημήτρης Μητροπάνος, Κατερίνα Στανίση, Δημήτρης Κοντολάζος. Μουσική: Σπύρος Παπαβασιλείου/Στίχοι: Λάκης Τεάζης 1988  Στάσου πλάι μου  Polydor  Έκτος προσωπικός δίσκος. Μουσική: Τάκης Σούκας, Χρήστος Νικολόπουλος, Γιάννης Καραλής, Χρήστος Γκάρτζος/Στίχοι: Νίκος Λουκάς, Λευτέρης Χαψιάδης, Γιάννης Καραλής, Αντώνης Ανδρικάκης, Άγγελος Αξιώτης, Σμαρούλα Μαραγκουδάκη 1989  Μαγικές στιγμές  Polydor  Έβδομος προσωπικός δίσκος. Μουσική: Αλέκος Χρυσοβέργης/Στίχοι: Σπύρος Γιατράς 1990  Αδυναμίες  Polydor  Όγδοος προσωπικός δίσκος. Μουσική: Αλέκος Χρυσοβέργης/Στίχοι: Σπύρος Γιατράς 1990  20 μεγάλες επιτυχίες  Polydor  Συλλογή τραγουδιών 1991  Αγαπάω δύσκολα  Polydor  Ένατος προσωπικός δίσκος. Μουσική/Στίχοι: Τάκης Μουσαφίρης 1991  Τα γλεντάκια  Polystar  Συμμετέχουν: Δημήτρης Κοντολάζος, Κατερίνα Στανίση 1992  Αναστατώνομαι  Polydor  Δέκατος προσωπικός δίσκος. Μουσική/Στίχοι: Νίκος Καρβέλας 1993  Να μείνεις  Polydor  Ενδέκατος προσωπικός δίσκος. Μουσική: Νίκος Καρβέλας/Στίχοι: Νίκος Καρβέλας, Λευτέρης Χαψιάδης, Γιώργος Πιάς 1994  Έλληνες είμαστε  Polydor  Δωδέκατος προσωπικός δίσκος. Μουσική: Δημήτρης Χαλκιάς/Στίχοι: Βασίλης Παπαδόπουλος 1995  Ορκίσου  BMG  Δέκατος τρίτος προσωπικός δίσκος. Μουσική: Αλέκος Χρυσοβέργης/Στίχοι: Σπύρος Γιατράς 1995  Οι χρυσές επιτυχίες 1982-1995  Polydor  Συλλογή τραγουδιών 1995  Γυρνώντας απ’ τη νύχτα  Philips  Συμμετέχουν: Τόλης Βοσκόπουλος, Μαρινέλλα, Ρίτα Σακελλαρίου, Κατερίνα Στανίση, Δούκισσα, Φίλιππος Νικολάου, Δημήτρης Κοντολάζος 1996  Δημόσια το δηλώνω  BMG  Δέκατος τέταρτος προσωπικός δίσκος. Μουσική: Κυριάκος Παπαδόπουλος, Γιώργος Καφετζόπουλος, Αντρέας Δημητρίου, Αντρέας Μπονάτσος, Δημήτρης Κουλέτσης/Στίχοι: Ηλίας Φιλίππου, Γιώργος Αλκαίος, Άγγελος, Σπύρος Γκέκας 1996  16 ζεϊμπέκικα  Polydor  Συλλογή τραγουδιών 1997  Ήμουν, είμαι και θα είμαι  BMG  Δέκατος πέμπτος προσωπικός δίσκος. Μουσική: Νίκος Καρβέλας/Στίχοι: Νίκος Καρβέλας, Ναταλία Γερμανού 1997  Κατερίνα Στανίση, Λευτέρης Πανταζής - Μεγάλες επιτυχίες  BMG  Συλλογή τραγουδιών 1998  Κατερίνα Στανίση, Νίκος Καρβέλας – Της κόλασης το εισιτήριο  Polydor  Συλλογή τραγουδιών 1998  Σπεράντζα  FM Records  Συμμετέχουν: Κατερίνα Στανίση, Σάκης Ρουβάς, Κώστας Μακεδόνας. Μουσική: Σταμάτης Κραουνάκης/Στίχοι: Λίνα Νικολακοπούλου, Σταμάτης Κραουνάκης 1999  Άλλαξε η ζωή μου  FM Records  Δέκατος έκτος προσωπικός δίσκος. Μουσική: Κυριάκος Παπαδόπουλος, Πάνος Καπίρης, Δημήτρης Δαλαβάγκας/Στίχοι: Εύη Δρούτσα, Φώντας Θεοδώρου, Πάνος Φαλάρας, Λευτέρης Χαψιάδης 2000  Ακόμα σ’ αγαπώ  FM Records  Δέκατος έβδομος προσωπικός δίσκος. Μουσική: Κυριάκος Παπαδόπουλος, Πάνος Καπίρης, Δημήτρης Δέκος, Γιάννης Καραλής/Στίχοι: Φώντας Θεοδώρου, Πάνος Φαλάρας, Νατάσσα Μουτσανά, Γιάννης Καραλής 2002  Καλά  FM Records  Δέκατος όγδοος προσωπικός δίσκος. Μουσική: Πάνος Καπίρης, Γιάννης Καραλής, Σταμάτης Αναστασάκης, Γιάννης Ρώτας, Κώστας Μποσνάκης, Βασίλης Αποστολίδης, Τάκης Μουσαφίρης/Στίχοι: Φώντας Θεοδώρου, Σταύρος Μουφλουζέλης, Κοσμάς, Ευάγγελος Κουζέλης, Τάκης Μουσαφίρης 2002  Τραγουδά Ρίτα Σακελλαρίου  Victory Music  Επανεκτελέσεις τραγουδιών που είχε ερμηνεύσει η Ρίτα Σακελλαρίου.  2003  Κατερίνα Στανίση Live  Alpha Records  Ζωντανή ηχογράφηση 2005  Θυμήσου  Alpha Records  Δέκατος ένατος προσωπικός δίσκος. Μουσική: Αντώνης Σκόκος, Νίκος Παπαδόπουλος, Χρυσόστομος Χαρίσης, Ηλίας Μπάσιος, Δημήτρης Κορδατζής, Σόφια Βόσσου/Στίχοι: Βαγγέλης Καρατζάνος, Νίκος Παπαδόπουλος, Νίκη Σπυροπούλου, Νίκος Βαξεβανέλης, Ηλίας Φιλίππου, Απόστολος Διαβολίκης, Γιάννης Τζουανόπουλος 2005  Τα καλύτερα  Polydor  Συλλογή τραγουδιών 2006  Κατερίνα Στανίση Live  Alpha Records  Ζωντανή ηχογράφηση 2006  Κατερίνα Στανίση, Ζαφείρης Μελάς – Μεγάλες επιτυχίες  Alpha Records  Συλλογή τραγουδιών 2008  Να καούνε τα κρεβάτια  Impact Music  Εικοστός προσωπικός δίσκος. Μουσική: Πάνος Καπίρης, Ιορδάνης Παύλου, Κωνσταντίνος Χριστοφόρου, Σάββας Ηλιάδης, Βαγγέλης Βασιλείου/Στίχοι: Αντώνης Παππάς, Γιάννης Μάνιος, Μαργαρίτα, Κωνσταντίνος Χριστοφόρου, Βαγγέλης Καρατζάνος 2010  Πρώτη  Universal Music Greece  Εικοστός πρώτος προσωπικός δίσκος. Μουσική: Αλέκος Χρυσοβέργης/Στίχοι: Σπύρος Γιατράς 2011  Τσιγγάνικο αίμα  Universal Music Greece  Single. Μουσική: Αλέκος Χρυσοβέργης/Στίχοι: Σπύρος Γιατράς 2012  Ως τις πέντε  ΕΜΙ  Single. Μουσική: Xheni-A. Fortuna/Στίχοι: Βίκυ Γεροθόδωρου 2012  Ποιoς τολμάει  EMI  Single. Μουσική: Βασίλης Δαραμούσκας/Στίχοι: Βαγγέλης Καρατζάνος 2013  Κομμάτια τα μάτια  EMI  Single. Μουσική: Βασίλης Δαραμούσκας/Στίχοι: Βαγγέλης Καρατζάνος 2014  Δεν ανήκω σε κανέναν  EMI  Single. Μουσική: Θανάσης Πολυκανδριώτης/Στίχοι: Γιώργος Λέκκας 2014  Γυναίκες  EMI  Single. Μουσική: Θανάσης Πολυκανδριώτης/Στίχοι: Γιώργος Λέκκας 2014  Χάσαμε  EMΙ  Single. Μουσική: Θανάσης Πολυκανδριώτης/Στίχοι: Γιώργος Λέκκας 2015  Κάτι αγκαλιές + LIVE  Real Music  Εικοστός δεύτερος προσωπικός δίσκος. Μουσική: Σωτήρης Αγραφιώτης/Στίχοι: Φώντας Θεοδώρου, Στέλιος Μαργωμένος 2015  Λαός οπλισμένος ποτέ νικημένος  Tzimis Panousis  Συμμετέχουν: Γιάννης Αγγελάκας, Κατερίνα Στανίση. Μουσική/Στίχοι: Τζίμης Πανούσης 2017  Άλλη γυναίκα  Real Music  Single. Μουσική: Λεωνίδας Σώζος/Στίχοι: Ναταλία Γερμανού 2018  Πες πως γυρίζω  Panik Platinum  Single. Μουσική: Μάριος Ψιμόπουλος/Στίχοι: Ελένη Γιαννατσούλια 2019  Πρώτο τραπέζι πίστα  Theodoormusic  Soundtrack της ταινίας Το σωσίβιο. Μουσική: Θεόδωρος Κουέλης/Στίχοι: Γιάννης Γιάρος 2020  Ανθρωποφάγοι  Music Mirror  Single. Μουσική: Λένα Πλάτωνος/Στίχοι: Μυρτώ Κοντοβά 2021  Έλληνες είμαστε  Panik Platinum  Single/Επανεκτέλεση. Μουσική: Δημήτρης Χαλκιάς/Στίχοι: Βασίλης Παπαδόπουλος 2023  Δεν μπορώ  Panik Platinum  Single. Μουσική: Βασίλης Δαραμούσκας/Στίχοι: Φώντας Θεοδώρου 2024  Έκανα πως κοιμάμαι  Panik Platinum  Single. Μουσική: Κωνσταντής/Στίχοι: Χρήστος Αναστασίου 2024  Να με συγχωρείς  Panik Platinum  Single. Μουσική: Κωνσταντής/Στίχοι: Χρήστος Αναστασίου 2024  Στην υγειά μας  Real Music  Single. Μουσική/Στίχοι: Σταύρος Σιαλούπης 2025  Τότε  Spicy Music  Singe/Επανεκτέλεση ως ντουέτο με την Evgenia. Μουσική: Πάνος Καπίρης/Στίχοι: Φώντας Θεοδώρου 2025  Σ' έχω κάνει θεό  TMC  Single/Επανεκτέλεση ως ντουέτο με τους String Demons. Μουσική: Πάνος Καπίρης/Στίχοι: Φώντας Θεοδώρου 2026  Διαμάντια  MLK  Single. Μουσική: Σταμάτης Κραουνάκης/Στίχοι: Νίκος Σαπουντζάκης 2026  Ψυχή Μου Δρόμε Μου Φωτιά  MLK  Singe/Ντουέντο με τον Νίκο Σαπουντζάκη. Μουσική: Σταμάτης Κραουνάκης/Στίχοι: Νίκος Σαπουντζάκης

 Παραπομπές 

 Εξωτερικοί σύνδεσμοι 

Κατηγορία:Ελληνίδες τραγουδίστριες
Κατηγορία:Λαϊκοί τραγουδιστές